CELEX: 62015CN0189
Language: lt
Date: 2015-04-24 00:00:00
Title: Byla C-189/15: 2015 m. balandžio 24 d. Consiglio di Stato (Italija) pateiktas prašymas priimti prejudicinį sprendimą byloje Istituto di Ricovero e Cura a Carattere Scientifico (IRCCS) – Fondazione Santa Lucia/Cassa conguaglio per il settore elettrico ir kt.

13.7.2015   
            
            
               LT
            
            
               Europos Sąjungos oficialusis leidinys
            
            
               C 228/5
            
         2015 m. balandžio 24 d.Consiglio di Stato (Italija) pateiktas prašymas priimti prejudicinį sprendimą byloje Istituto di Ricovero e Cura a Carattere Scientifico (IRCCS) – Fondazione Santa Lucia/Cassa conguaglio per il settore elettrico ir kt.
   
   (Byla C-189/15)
   (2015/C 228/06)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Consiglio di Stato
   
   
      Šalys pagrindinėje byloje
   
   
      Apeliantė: Istituto di Ricovero e Cura a Carattere Scientifico (IRCCS) – Fondazione Santa Lucia
   
   
      Atsakovai: Cassa conguaglio per il settore elettrico, Ministero dello Sviluppo economico, Ministero dell’Economia e delle Finanze, Autorità per l’energia elettrica e il gas
   
   
      Prejudiciniai klausimai
   
   
               1)
            
            
               Ar Direktyvos 2003/96/EB (1) taikymo sritis apima nacionalinės teisės aktus (nagrinėjamus pagrindinėje byloje), kurie, viena vertus, pateikia „daug energijos naudojančios įmonės“ apibrėžtį, atitinkančią pateiktąją minėtoje direktyvoje, ir kita vertus, tokioms įmonėms suteikia paskatinimus, susijusius su bendrų elektros sistemos išlaidų padengimu (o ne paskatinimus, susijusius su energetikos produktų ir pačios elektros energijos apmokestinimu)?
            
         Jeigu taip,
   
               2)
            
            
               ar Bendrijos teisė, ir konkrečiai Direktyvos 2003/96/EB 11 ir 17 straipsniai draudžia tokius įstatymus ir kitus teisės aktus (kaip antai galiojantys Italijos teisinėje sistemoje ir aprašyti šioje nutartyje), kuriuose, viena vertus, nustatoma lengvatų sistema „daug energijos naudojančioms“ įmonėms už energetikos produktus (elektros energiją), kaip tai suprantama pagal minėtą 17 straipsnį, ir kita vertus, galimybė pasinaudoti tokiomis lengvatomis suteikiama tik „daug energijos naudojančioms“ įmonėms, kurios veikia apdirbamojoje pramonėje, neleidžiant ja naudotis kituose gamybos sektoriuose veikiančioms įmonėms?
            
         
      (1)  2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos apmokestinimo struktūrą (OL L 283, p. 51; 2004 m. specialusis leidimas lietuvių k., 9 sk., 1 t., p. 405).